open-index/open-wikipedia-markdown huggingface dataset:
Frans Laurisilta

**Frans Fredrik Laurisilta**, sukunimi aik. *Heino* (5. helmikuuta 1878 Nurmijärvi – 16. marraskuuta 1942 Helsinki) oli suomalainen filosofian maisteri ja Eiran yhteiskoulun perustaja ja johtaja.

Frans Laurisilta pääsi ylioppilaaksi Hämeenlinnan lyseosta 1904 ja hän valmistui Helsingin yliopistosta opettajakandidaatiksi 1915 sekä filosofian kandidaatiksi ja maisteriksi 1923.

Laurisilta oli virkailijana rautatiehallituksen kontrollikonttorissa 1916–1919 ja tilastokonttorissa 1921–1924. Hän oli opettajana Lahden yhteiskoulussa, Pieksämäen yhteiskoulussa ja Viipurin reaalikoulussa. Laurisilta oli opettajana Porin lyseossa 1929–1931. Vuonna 1931 hän perusti Eiran yhteiskoulun Helsinkiin. Kouluhallituksen tarkastuksessa 1933 koulun toiminnassa havaittiin useita puutteita muun muassa kouluhuoneiston ja opetusvälineiden suhteen eikä koululle sen vuoksi myönnetty valtionapua. Koulu jatkoi silti toimintaansa mutta osa koulun opettajista ja oppilaista siirtyi 1934 pastori Hannes Anttilan perustamaan uuteen Tehtaanpuiston yhteiskouluun. Eiran yhteiskoulu toimi aluksi Pietarinkatu 23:ssa mutta 1934 koulu siirtyi Kasarminkatu 1:een. Vuonna 1936 ja 1937 pidetyissä uusissa tarkastuksissa koulun tilanne ei ollut parantunut. Kouluhallitus ehdotti sen vuoksi koulun lakkauttamista. Koulun toiminta päättyi vuoden 1937 lopussa.

Frans Laurisilta on haudattu Hietaniemen hautausmaalle.

## Julkaisuja
* *Luukalojen sukuelinten kehitys*. Pro gradu-tutkielma, Helsingin yliopisto 1915 
* *Litorinameren rannat Viipurinlahden ympärillä Viipurin ympäristö: maisematieteellinen kuvaus, perustuva topografiseen karttaan*. Opinnäyte, Helsingin yliopisto 1928

## Lähteet
Milka Hakkarainen

**Milka Hakkarainen** (s. 1984) on ruotsinsuomalainen kirjailija, toimittaja ja suomen kielen opettaja. Hän on syntynyt Suomen Raaseporissa, mutta on asunut Ruotsissa jo toistakymmentä vuotta. Hakkarainen julkaisi esikoisteoksensa *Ei verta rantaa rakkaampaa* vuonna 2021. Seuraava teos *Maa kauhein isien* julkaistiin 2022, ja kolmas teos *Hiidenjumi* ilmestyy keväällä 2023. 

*Ei verta rantaa rakkaampaa* palkittiin Suomen dekkariseuran Vuoden esikoisdekkari -kunniakirjalla. Kirja oli myös Vuoden johtolanka -palkintoehdokkaana ja kilpaili näin ilmestymisvuotensa parhaan dekkarin arvonimestä Suomessa.

## Tuotanto
*Ei verta rantaa rakkaampaa -*dekkarin (2021) tapahtumat sijoittuvat ruotsinsuomalaiseen yhteisöön Skutskärin taajamassa Gävlen lähellä Ruotsissa. Pienellä tehdaspaikkakunnalla kaikki ruotsinsuomalaiset tuntevat toisensa. Yhteisön tasapaino kokee kovia, kun tapahtuu selittämättömiä kuolemia ja katoamisia. Päähenkilöt poliisi Jani Peranto sekä toimittaja ja true crime -kirjailija Rosa Riemunen ovat kirjan näkökulmahenkilöitä. *Maa kauhein isien* (2022) on jatkoa Hakkaraisen esikoisdekkarille. Siinä samat päähenkilöt jatkavat rikosten selvittämistä Ruotsin maaperällä, mutta miljöönä ovat nyt erityisesti Gävle ja Tukholma.

Hakkaraisen dekkareissa käsitellään usein koomiseenkin sävyyn ruotsinsuomalaisuutta, kulttuurisia ennakkoluuloja ja sitä, minkälaisia identiteettiongelmia ruotsinsuomalaisella maahanmuuttajalla voi olla Ruotsissa.

## Teokset
### Dekkarit

* *Ei verta rantaa rakkaampaa: jännitysromaani*, Myllylahti (2021) 
* *Maa kauhein isien: jännitysromaani*, Myllylahti (2022) 
* *Hiidenjumi*, Myllylahti (2023) 

## Lähteet
Conor Gallagher

**Conor John Gallagher** (s. 6. helmikuuta 2000 Epsom) on englantilainen jalkapalloilija. Gallagherin edustama seura on Englannin Valioliigassa pelaava Tottenham Hotspur, jonne hän siirtyi 40 miljoonan euron siirtosummalla tammikuussa 2026. Tätä ennen hän pelasi Englannin Valioliigan Chelseassa, jonka akatemian kasvattama pelaaja hän on, sekä Espanjan Primera Divisiónin Atlético Madridissa. Hän on pelipaikaltaan keskikentän keskustan pelaaja.

## Seurajoukkueura
Gallagher pelasi Chelsean-vuosinaan lainasopimuksilla kaudella 2019–2020 mestaruussarjan Charlton Athleticissa ja Swansea Cityssä, kaudella 2020–2021 Valioliigan West Bromwich Albionissa (30 liigaottelua, kaksi maalia) sekä kaudella 2021–2022 Valioliigan Crystal Palacessa, jossa teki 34 valioliigaottelussa kahdeksan maalia. Hän on pelannut 136 Valioliigan ottelua ja tehnyt niissä 18 maalia. Näistä hän on Chelseassa pelannut 35 ottelua ja tehnyt kolme maalia kaudella 2022–2023 sekä 37 ottelua ja viisi maalia kaudella 2023–2024. Mestarien liigassa hän pelasi Chelseassa kahdeksan ottelua kaudella 2022–2023.

Elokuussa 2024 Gallagher siirtyi espanjalaisseura Atlético Madridiin 40 miljoonan euron siirtosummalla. Hän allekirjoitti Atlético Madridin kanssa kesään 2029 ulottuvan sopimuksen. Kaudella 2024–2025 hän pelasi 32 Primera Divisiónin ottelua, joissa hän teki kolme maalia. Mestarien liigassa hän pelasi kaudella 2024–2025 yhdeksän ottelua  ja teki maalin 26. marraskuuta 2024 ottelussa Slavia Prahaa vastaan. Kesän 2025 seurajoukkueiden MM-kilpailuissa hän pelasi kolme ottelua. Kaudella 2025–2026 Gallagher ehti pelata 19 Primera Divisiónin ottelua, joissa hän teki kaksi maalia: ensimmäisen 21. syyskuuta 2025 RCD Mallorcaa ja toisen 21. joulukuuta 2025 Gironaa vastaan. Mestarien liigassa hän pelasi Atléticon pelaajana kuusi ottelua ja teki maalin 4. marraskuuta 2025 Union SG:tä vastaan.

Tammikuussa 2026 Gallagher siirtyi Tottenham Hotspuriin 40 miljoonalla eurolla. Hän allekirjoitti Tottenhamin kanssa 5,5-vuotisen sopimuksen.

## Maajoukkueura
Gallagher on pelannut 22 A-maaottelua Englannin maajoukkueessa. Hän pelasi ensimmäisen A-maaottelunsa marraskuussa 2021. Hän kuului Englannin joukkueeseen MM-kilpailuissa 2022 mutta ei saanut peliaikaa. EM-kilpailuissa 2024 hän tuli kahdessa ensimmäisessä ottelussa vaihdosta kentälle ja pelasi kolmannesta ottelusta ensimmäisen puoliskon avauskokoonpanossa. Hän tuli vaihdosta kentälle neljännesvälierän jatkoajalla ja välieräottelun viime hetkillä. Tappiollisen loppuottelun hän istui vaihtopenkillä.

Gallagher teki ensimmäisen maajoukkuemaalinsa 17. marraskuuta 2024 Kansojen liigan ottelussa Irlantia vastaan.

Gallagher on pelannut aiemmin Englannin nuorisomaajoukkueissa alle 17-vuotiaista alle 21-vuotiaisiin. Hän kuului alle 17-vuotiaiden maailmanmestaruuden vuonna 2017 voittaneeseen joukkueeseen. Hän pelasi turnauksessa viimeisen alkulohko-ottelun kokonaan ja tuli kolmessa ottelussa vaihdosta kentälle.

## Lähteet
Bullakotilot

**Bullakotilot** (Bullidae) on kotiloihin kuuluva nilviäisheimo. Heimon lajeja tavataan merivesistä.

## Taksonomia ja anatomia
Bullakotiloiden heimossa on vain yksi suku *Bulla*. Lajimäärä vaihtelee 12&ndash;30 lajin välillä, ja lajinmääritys on perustunut pitkälti kuoreen. Heimon lajien kuori on paksu ja muodoltaan pyöreähköjä, munanmuotoisia tai pitkänomaisia. Kuori on usein kiiltävä ja pilkullinen, sulkulevyä ei ole. Bullakotiloiden jalka on kookas.

## Levinneisyys ja elintavat
Bullakotiloita tavataan maailmanlaajuisesti erityisesti lämpimiltä alueilta, mutta muutamia lajeja esiintyy myös lauhkeissa vesissä. Ne ovat yöaktiivisia ja kaivautuvat päivisin pehmeään hiekka- tai mutapohjaan. Heimon lajien ravintoa ovat levät.

## Lähteet
CONCACAF Gold Cup 2021

**CONCACAF Gold Cup 2021** oli järjestyksessään 16. CONCACAF Gold Cup -jalkapalloturnaus. Turnaus alkoi 10. heinäkuuta ja loppuottelu pelattiin 1. elokuuta 2021. Meksiko lähti turnaukseen hallitsevana mestarina.

Turnauksen voitti isäntämaa Yhdysvallat, joka voitti loppuottelussa Meksikon 1–0 jatkoajalla.

## Pelipaikat
CONCACAF vahvisti 22. huhtikuuta, että turnaus järjestetään yhdeksässä kaupungissa.

## Joukkueet

Kaksitoista joukkuetta karsiutui suoraan kauden 2019–2020 CONCACAF Nations Leaguen kautta. Nämä olivat A-liigan neljä lohkovoittajaa, A-liigan neljä lohkon toista ja B-liigan neljä lohkovoittajaa.

## Lohkovaihe

## Pudotuspelit

### Puolivälierät

----

----

----

### Välierät

----

### Loppuottelu

## Lähteet
Frank R. Paul

**Frank Rudolph Paul**, alun perin **Franz Rudolphe Paul**  (18. huhtikuuta 1884 Radkersburg, Itävalta-Unkari – 29. kesäkuuta 1963 New Jersey) oli kuvittaja, joka tuli tunnetuksi varhaisiin pulp-lehtiin tekemistään kansikuvista ja kuvituksista.

Paul syntyi Radkersburgissa 1884 ja opiskeli nuorena arkkitehtuuria ja kuvataidetta Wienissä, Pariisissa sekä New Yorkissa. Paul työskenteli paikallislehdessä New Jerseyssä vuonna 1914, kun lehtikustantaja Hugo Gernsback palkkasi hänet tekemään kansikuvia ja kuvituksia  lehteensä *The Electrical Experimenter.* Vuonna 1926 Gernsback perusti tieteiskirjallisuuteen keskittyneen Amazing Stories -lehden, johon Paul teki kansikuvat ja kuvitukset seuraavan kolmen vuoden ajan. Paul teki kuvituksia myös useisiin muihin pulp-lehtiin mukaan lukien Science Wonder, Air Wonder, Wonder Quarterly ja Astounding Stories.

Kuvituksissaan Paul nojasi arkkitehti-koulutukseensa ja erikoistui valtavien kaupunkien sekä jättiläismäisten avaruusalusten kuvaamiseen. Hän piirsi myös karmaisevia avaruusolioita. Paulin työt olivat usein kirkasvärisiä, ja hän käytti perusvärejä, yleensä punaisen ja keltaisen sävyjä. Värivalinnat saneli Gernsback, joka käytti säästösyistä kolmiväripainoa neliväripainon sijaan.

Uransa aikana Paul teki yli 200 lehtien kansikuvaa sekä lukemattoman määrän kuvituksia. Paul piti kuitenkin niitä pelkkänä sivutyönä, sillä hän elätti perheensä lähinnä oppikirjojen kuvituksilla. Vuonna 1939 Paul teki Marvel Comics -lehden ensimmäisen numeron kansikuvan.

## Lähteet
Sovetskajavuori

**Sovetskajavuori** on vuori Jäämerellä Venäjään kuuluvalla Wrangelinsaarella Manner-Siperian rannikolla. Vuori on 1&nbsp;096 metriä korkea, ja se on saaren korkein kohta.

Vuoren nimi oli alun perin Peak Berry luutnantti Robert M. Berryn mukaan, joka oli *[[USS Rodgers (1881)|USS Rodgersin]]* päällikkö. Berry oli noussut maihin saarelle 1881 etsimään kadonneelta *[[USS Jeannette (1878)|USS Jeannettelta]]* mahdollisesti hengissä selvinneitä. Pelastusretkikunnan arvion mukaan vuoren korkeus oli 2&nbsp;500 jalkaa, joka myöhemmin tarkennettiin 3&nbsp;596 jalkaan. Vuori nimettiin uudestaan Sovjetskajavuoreksi.

## Lähteet
Pyhän Kaarlen ritarikunta

**Pyhän Kaarlen ritarikunta** () on monacolainen ritarikunta, joka on perustettu vuonna 1858 ruhtinas Kaarle III:n käskystä. Ritarikunnan nimi viittaa kuitenkin eri henkilöön: Carlo Borromeoon. Ritarikuntaan tehtiin muutoksia vuonna 1966, ja sitä myönnetään kunnianosoituksena ruhtinaskunnan tai ruhtinaan hyväksi tehdyistä ansioista. Monacon ruhtinas toimii ritarikunnan suurmestarina ja vastaa uusista nimityksestä sekä jäsenyyden poistamisesta.

Ritarikunnan ketju on kuvattuna Monacon vaakunassa.

Kunnianosoitusta jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

## Lähteet
Tehtaanpuiston yhteiskoulu

**Tehtaanpuiston yhteiskoulu** oli Helsingissä vuosina 1934–1977 toiminut yksityinen oppikoulu.

Frans Laurisillan vuonna 1931 perustaman yksityisen Eiran yhteiskoulun toiminnassa ilmenneiden ongelmien vuoksi osa koulun oppilaiden vanhemmista perusti syksyllä 1934 8-luokkaisen Tehtaanpuiston yhteiskoulun. Koulu oli alun perin tarkoitus perustaa *Uusi yhteislyseo*-nimisenä, mutta kouluhallitus ei tähän suostunut koska lyseo-nimeä saattoivat käyttää valtion koulut.

Tehtaanpuiston yhteiskoulu toimi aluksi Simonkadun varrella entisessä Turun sotilaskasarmissa. Vuonna 1935 koulu siirtyi Ehrensvärdintie 31–33:een. Koulurakennusta laajennettiin 1940 ja vuonna 1961 koulu hankki omistukseensa  Ehrensvärdintie 31–35:n kiinteistön. Uusi koulutalo valmistui syksyllä 1976 Vuosaaren kaupunginosaan Vuosaarentie 7:ään. Koulun rehtorina toimi vuosina 1934–1954 Hannes Anttila ja 1954–1977 Samuli Apajalahti.

Koulun toiminta yksityisenä oppikouluna päättyi kesällä 1977, kun Helsinki siirtyi peruskoulujärjestelmään. Koulun toimintaa jatkoivat Tehtaanpuiston yläaste ja Tehtaanpuiston lukio. Tehtaanpuiston lukio ja Vuosaaren lukio yhdistettiin vuonna 1993 uudeksi Vuosaaren lukioksi.

## Lähteet

## Kirjallisuutta
* Kimmo Aula : *Tehtaanpuiston yhteiskoulu. Historiikkia ja muistelmia*. Helsinki 1987
* Kimmo Aula : *Tehtaanpuiston yhteiskoulu 65, Kuvia ja tarinoita 30-luvulta 70-luvulle*. Helsinki 1999

## Aiheesta muualla
* Kimmo Aula : Tehtaanpuiston Yhteiskoulun perustamisesta 80 vuotta
Borgberget

**Borgberget** on Siuntiossa Uudellamaalla aivan Siuntion ja Inkoon rajalla sijaitseva kukkula, joka tunnetaan sen päällä sijaitsevasta mahdollisesta pronssikautisesta hautarauniosta. Kivilatomus sijaitsee Borgbergetin huipulla noin 1,8 kilometriä Siuntion rautatieasemalta lounaaseen. Latomus on noin 12 metriä pitkä ja 2–3 metriä leveä.

Siuntion kunnan alueella tavataan monia pronssikautisia hautaröykkiöitä kunnan korkeiden mäkien huipuilla. Borgberget on lain suojaama kiinteä muinaisjäännös.

## Katso myös

* Krejansberget
* Skällberget
* Luntoberget

## Lähteet
Jorma Ilonen

**Jorma Ilonen** (14. tammikuuta 1952) on suomalainen lääkäri, lääketieteen tohtori ja Turun yliopiston immunogenetiikan emeritusprofessori. Hän on  selvitellyt työurallaan muun muassa geenien merkitystä MS-taudissa sekä diabeteksessa. Hän on tutkinut myös esimerkiksi sitä, missä laajuudessa äitien bakteerikanta siirtyy vauvoille lapsen ensimmäisten elinkuukausien aikana.

Ilonen on valmistunut Oulun yliopistosta lääkäriksi (LL 1976) ja väitellyt samassa yliopistossa. Hänen englanninkielinen artikkeliväitöskirjansa (1980) käsitteli HLA-geenien roolia MS-taudissa. Tutkimustyö oli otsikoitu *HLA antigens and viral immunity in multiple sclerosis : with special reference to lymphocyte blast transformations*. 

Ilonen on tuottelias tieteentekijä, jonka julkaisuluettelossa oli joulukuussa 2022 yli 320 nimikettä. Hän on ollut Suomen Tiedeseuran jäsen vuodesta 2013. Ilonen nousi marraskuussa 2022 tiedeanalytiikkayhtiö Clarivaten vuosittain kokoamalle maailman viitatuimpien tutkijoiden listalle yhtenä noin kahdestakymmenestä Suomessa työskentelevästä tutkijasta (Highly Cited Researchers, 2022). Vuoden 2022 Clarivaten viitatuimpien tutkijoiden lista tarkasteli vuosina 2011–2021 julkaistuja tutkimuksia. Viitatuimman prosentin joukkoon ylsi maailmanlaajuisesti noin 7&nbsp;200 (tai 6&nbsp;938) tutkijaa. Heistä noin 4&nbsp;000 ryhmiteltiin aihepiirin mukaan johonkin 21 aiheluokasta, ja noin 3&nbsp;200 tutkijan tutkimustyö arvioitiin monialaiseksi (cross-field). Ilosen kanssa yhteistyötä tehnyt ja esimerkiksi lapsuusiän diabetestä selvittänyt professori Mikael Knip on yltänyt samalle listalle jo edellisvuonna (2021-2022).

## Lähteet

## Aiheesta muualla
*Jorma Ilonen. University of Turku, Institute of Biomedicine  (researchgate.net)
Rafael Cadenas

**Rafael Cadenas** (s. 8. huhtikuuta 1930 Barquisimeto, Venezuela) on venezuelalainen runoilija ja esseisti. Hän toimi useiden vuosien ajan luennoitsijana Universidad Central de Venezuelassa. Hänelle myönnettiin kansallinen kirjallisuuspalkinto (1985), kansainvälinen Guadalajaran kirjallisuuspalkinto (Meksiko, 2009), García Lorca -palkinto (2015) ja Miguel de Cervantes -palkinto (2022).

## Työ
### Runot
* *Cantos iniciales* (1946)
* *Una isla* (1958)
* *Los cuadernos del destierro* (1960, 2001)
* *Falsas maniobras* (1966)
* *Intemperie* (1977)
* *Memorial* (1977) (kaksikielinen painos espanjaksi ja englanniksi) (2007)
* *Amante* (1983). *Amante* (2002). *Amant* (2004), «Amante» . *Lover* (2004, 2009) kaksikielinen painos espanjaksi ja ranskaksi
* *Dichos* (1992)
* *Gestiones* (1992). Premio Internacional Juan Antonio Pérez Bonalde
* *En torno a Basho y otros asuntos* (2016)
* *Ilman Aikomusta Osua*, käännös suomeksi (2016)
* *Contestaciones* (2018)

### Esseet
* Literatura y vida (1972)
* Realidad y literatura (1979)
* Apuntes sobre San Juan de la Cruz y la mística (1977, 1995)
* La barbarie civilizada (1981)
* Anotaciones (1983)
* Reflexiones sobre la ciudad moderna (1983)
* En torno al lenguaje (1984)
* Sobre la enseñanza de la literatura en la Educación Media (1998)

## Lähteet

## Aiheesta muualla
*Tekijän sivusto
*Suomenkielinen runokokoelma
Fjällbacka

**Fjällbacka** on Siuntiossa Uudellamaalla sijaitseva kukkula, joka on tunnettu sen laella sijaitsevasta kahdesta pronssikautisesta hautaröykkiöstä eli hiidenkiukaasta. Hautaröykkiöt sijaitsevat lähellä Siuntion kirkonkylää puoli kilometriä länteen Suitian linnasta.

Hautaryökkiöistä pohjoisempi on halkaisijaltaan noin 8 metriä, ja se sijaitsee 80 metrin korkeudessa. Röykkiö on osittain sortunut reunoilta. Etelämmässä sijaitsevaa toista hautaröykkiötä on vahingoitettu pahasti. Se on kooltaan nykyisin vain noin 4 x 9 metriä. Alkuperäisen hautaröykkiön kokoa on vaikea arvioida. Paikalta aukeaa näkymä Siuntion kirkonkylään ja Kirkkojoen jokilaaksoon.

Siuntiossa sijaitsee useita pronssikautisia hautaröykkiöitä. Fjällbacka on lain suojaama kiinteä muinaisjäännös.

## Katso myös

* Krejansberget
* Skällberget
* Borgberget
* Luntoberget

## Lähteet
Léolo

**Léolo** on kanadanranskalaisen Jean-Claude Lauzonin käsikirjoittama ja ohjaama draamaelokuva vuodelta 1992. Omaelämäkerrallisessa lapsuuskuvauksessa Lauzon yhdistelee maagista realismia ja groteskia naturalismia. Päähenkilö, noin 12-vuotias Leo pitää koko muuta perhettään mielenvikaisena ja turvautuu fantasioihin, joissa hän on italialaisen isän poika.

Elokuva oli Cannesissa ehdolla Kultaisen leijonan saajaksi ja sai muilla festivaaleilla useita palkintoja.

*Léolo* oli Jean-Claude Lauzonin toinen pitkän elokuvan ohjaus ja jäi hänen viimeisekseen. Hän kuoli vuonna 1997 pienkoneonnettomuudessa.

## Lähteet
LAB-yhtyeen diskografia

Tämä artikkeli on suomalaisen rockyhtyeen **[[LAB]]:n diskografiasta**. Yhtye on julkaissut kolme albumia vuosina 2000–2005. Vuonna 2005 julkaistiin myös yhtyeen viimeiset singlet ennen yhtyeen toiminnan loppumista. Syksyllä 2022 yhtye julkaisi 17 vuoden tauon jälkeen uuden singlen.

## Studioalbumit

## Singlet

## Musiikkivideot
* *'Til You're Numb* (ohj. Pasi Pauni)
* *Beat the Boys* (ohj. Miikka Lommi)
* *Machine Girl*
* *When Heaven Gets Dirty* (ohj. Alex Diezinger)
* *The Pianist 1910–2016* (ohj. Teemu Myöhänen)

## Lähteet
Göran Högnäs

**Göran Högnäs** (s. 12. kesäkuuta 1946) on suomalainen filosofian tohtori ja sovelletun matematiikan professori emeritus Åbo Akademissa. Högnäs on antanut Arunava Mukherjean kanssa merkittävän panoksen aiheeseen teoksellaan *Probability Measures on Semigroups*.

Högnäs aikoi alkuaan opiskelemaan valtiotieteitä. Jäätyään 2013 eläkkeelle hän ryhtyi johtamaan Magnus Ehrnroothin säätiön rahoittamaa kolmivuotista projektia ja ohjaamaan väitöskirjantekijöitä.

## Julkaisut
* *Marches aléatoires sur un demi-groupe compact*, väitöskirja 1974 (Åbo akademi).
* Göran Högnäs & Arunava Mukherjea: *Probability Measures on Semigroups*, 1. p. 	New York : Plenum 1995. , 2. p. Springer 2010 

## Lähteet
Burman liiton sosialistinen tasavalta

**Burman liiton sosialistinen tasavalta** (vuosina 1962–1974 **Burman liitto**) oli Ne Winin johtama sotilasdiktatuuri nykyisen Myanmarin alueella vuosien 1962 ja 1988 välillä. Vuonna 1962 tapahtuneen vallankumouksen jälkeen sen toteuttanut *Liiton vallankumouksellinen neuvosto* julisti valtion uuden ideologian, "Burman tien sosialismiin". 

Ne Win perusti Burman sosialistisen ohjelman puolueen, josta tuli Burman ainoa sallittu puolue.
## Historia
Burmassa tapahtui vallankaappaus vuonna 1962, jonka jälkeen Ne Win ryhtyi johtamaan valtiota diktaattorina. Tämän lisäksi hän toimi myös Burman sosialistisen ohjelman puolueen pääsihteerinä ja maan pääministerinä. 

Vuonna 1988 monet burmalaiset ryhtyivät protestoimaan demokratian puolesta. Heidän painostuksensa takia Win ja muut puolueen jäsenet erosivat vallastaan ja uusi monipuoluejärjestelmä otettiin käyttöön. Kuitenkin pian tämän jälkeen maan armeija kaappasi vallan johtavalta puolueelta, lopetti protestit verisesti ja perusti uuden sotilasjuntan.

## Lähteet
Portugalin ralli 1987

**Portugalin ralli 1987** (viralliselta nimeltään *21. Rallye de Portugal*) oli rallin maailmanmestaruussarjan kilpailu kaudella 1987. Kilpailu järjestettiin 11. &ndash; 14. maaliskuuta vuonna 1987 Estorilissa. Kilpailu oli kauden kolmas ja erikoiskokeiden yhteispituus oli  .

Edeltävän vuoden onnettomuuden johdosta Sintran ympäristössä olevat erikoiskokeet otettiin pois rallista, opastusta turvallisiin katselupaikkoihin kerrottiin ja erikoiskokeille asetettiin muovinauhat kertomaan paikat, joita katsojat eivät saaneet ylittää. Eräiden erikoiskokeiden sijaan Autódromo do Estoril -radalla oli kilpalähtöjä, joita FISA kutsui "super-erikoiskokeiksi".

## Tulokset

## Lähteet

## Aiheesta muualla

* Portuguese Rally 1987
Alankomaiden leijonan ritarikunta

**Alankomaiden leijonan ritarikunta** () on alankomaalainen ritarikunta, joka on perustettu vuonna 1815 kuningas Vilhelm I:n käskystä, mikä tekee siitä maan vanhimman siviileille myönnettävän ritarikunnan. Ritarikunnan suurmestarina toimii Alankomaiden hallitseva monarkki.

Kunniamerkkiä myönnetään tunnustuksenä poikkeuksellisista ansioista sellaisilla aloilla kuten esim. taide, tekniikka ja innovatiivinen yrittäjyys. Saajan ei tarvitse olla Alankomaiden kansalainen, vaikkakin ulkomaalaisille kunnianosoitusta myönnetään harvakseltaan.

Kunniamerkkiä jaetaan kolmessa luokassa, joiden lisäksi on olemassa myös kunnialuokka, eli veli:

*  suurristin ritari
*  komentaja
*  ritari
*  veli

## Lähteet
Marie Bjerre

**Marie Bjerre** (s. 6. toukokuuta 1986 Viborg) on tanskalainen Venstren poliitikko ja Tanskan nykyinen eurooppaministeri elokuusta 2024. Tätä ennen hän oli digitalisaatio- ja tasa-arvoministeri 2022–2024. Marraskuussa 2023 hänen seuraajakseen tuli Mia Wagner, mutta tämä luopui virasta jo kahden viikon jälkeen ja Bjerre palasi ministeriksi. Bjerre on istunut kansankäräjillä vuodesta 2019.

Bjerre on opiskellut oikeustiedettä Kööpenhaminan sekä Kalifornian yliopistoissa.
## Lähteet

## Aiheesta muualla
* ''Marie Bjerre'' Tanskan kansankäräjien verkkosivuilla
Five Guys

**Five Guys Enterprises LLC** eli **Five Guys** on yhdysvaltalainen pikaruokaketju, jonka päätuotteita ovat hampurilaiset, hot dogit ja ranskalaiset perunat. Ketju on perustettu vuonna 1986, ja sen pääkonttori sijaitsee Virginian Lortonissa.

Ketju aloitti franchise-toiminnan vuonna 2003. Ensimmäinen ravintola Pohjois-Amerikan ulkopuolella avattiin Isossa-Britanniassa vuonna 2013. Nykyään Five Guys -ravintoloita on yli 1 700 useissa maissa ympäri maailman.

## Lähteet

## Aiheesta muualla

* Kotisivut
Wenzel Hollar

**Wenzel Hollar** (tai **Wenceslaus**, tšekiksi **Václav**) (13. heinäkuuta 1607 Praha –  28. maaliskuuta 1677 Lontoo) oli böömiläinen etsaaja ja kuparikaivertaja, joka työskenteli enimmäkseen Englannissa.

## Elämä ja ura
Hollarin perhe joutui perikatoon kolmikymmenvuotisessa sodassa, ja nuori Hollar, jonka oli tarkoitus opiskella lakia, päätti ryhtyä taiteilijaksi. Hänen varhaisimmat säilyneet teoksensa ovat vuosilta 1625 ja 1626. Vuonna 1627 hän työskenteli Frankfurtissa Matthäus Merianin alaisuudessa. Sieltä hän siirtyi Strassburgiin ja vuonna 1633 Kölniin. Siellä hän kiinnitti kuuluisan taiteenharrastajan Thomas Howardin, Arundelin 14. jaarlin huomion, joka oli tuolloin lähettiläänä keisarillisessa hovissa. Hänen kanssaan Hollar matkusti Wieniin ja Prahaan ja saapui lopulta vuonna 1637 Englantiin, josta tuli hänen kotinsa moniksi vuosiksi. Vaikka hän asui lordi Arundelin taloudessa, hän ei ilmeisesti työskennellyt yksinomaan hänelle. Ensimmäisenä vuonna Englannissa hän valmisti lähes metrin pituisen Greenwichin näkymän. Lordi Arundel lähti Englannista vuonna 1642, ja Hollar siirtyi Yorkin herttuan palvelukseen. Hollar pakeni noin vuonna 1644 Englannin sisällissotaa lordi Arundelin seuraan Antwerpeniin, jossa hän valmisti monia tunnetuimpia teoksiaan, muun muassa kaupunki- ja merimaisemia, ja palasi Lontooseen vuonna 1652. Seuraavina vuosina julkaistiin useita kirjoja, joita hän oli kuvittanut: John Ogilbyn *Virgil and Homer*, Robert Stapyltonin *Juvenal* ja William Dugdalen *Warwickshire, St Paul's and Monasticon*. Lontoon vuoden 1666 suuren tulipalon jälkeen hän valmisti kuuluisia Lontoon maisemakuvia, ja kuningas lähetti hänet vuonna 1668 Tangeriin piirtämään kaupungin ja linnoitukset. Erittäin alhaisin hinnoin kirjakauppiaille työskennellyt Holler kuoli äärimmäisessä köyhyydessä. Hänet haudattiin Pyhän Margaretin kirkkoon, Westminsteriin. 

Hollarin monipuolisuus oli valtava. Hänen laattojaan on noin 2&nbsp;740, ja niihin sisältyy näkymiä, muotokuvia, laivoja, uskonnollisia aiheita, heraldisia aiheita, maisemia ja asetelmia. Hänen teoksiaan on myöhemmin arvioitu erittäin korkeatasoisiksi.


1647_Long_view_of_London_From_Bankside_-_Wenceslaus_Hollar.jpg|*Näkymä Lontooseen Banksidesta*
Wenceslaus_Hollar00.jpg|*Pioni*
Wenceslaus_Hollar_-_Burning_of_old_St_Paul's_Cathedral_in_the_Fire_of_London_-_B1977.14.17818_-_Yale_Center_for_British_Art.jpg|*Vanhan St Paulin katedraalin palo*


## Lähteet

## Aiheesta muualla
Christina Egelund

**Christina Egelund** (s. 9. joulukuuta 1977 Hjørring) on tanskalainen poliitikko ja Tanskan nykyinen koulutus- ja tutkimusministeri joulukuusta 2022. Hän istui kansankäräjillä vuosina 2015–2019. Egelund aloitti poliittisen uransa Konservatiivisessa kansanpuolueessa mutta siirtyi vuonna 2010 Liberaaliin allianssiin. Vuonna 2019 hän perusti Simon Emil Ammitzbøll-Billen kanssa Fremad-puolueen, joka lakkautettiin jo seuraavana vuonna. Vuonna 2022 Egelund liittyi uuteen Moderaatit-puolueeseen.

Egelund opiskeli kielitiedettä ja kirjallisuutta Pariisin yliopistossa 2000–2003.
## Lähteet

## Aiheesta muualla
* ''Christina Egelund'' Tanskan kansankäräjien verkkosivuilla
Alf Björklund

**Alf Björklund** (21. marraskuuta 1939 Petolahti) on suomalainen professori. Hän on filosofian tohtori ja Åbo Akademin geologian ja mineralogian emeritusprofessori. Hän jäi eläkkeelle 1. joulukuuta 2004.

Björklund valmistui filosofian tohtoriksi 1971. Hän oli Brasiliassa Bahian yliopiston professori 1977–1979. Sen jälkeen 1980–1986 hän johti geokemian osastoa Geologisessa tutkimuslaitoksessa. Hän oli 1986–1989 Åbo Akademin geologian ja mineralogian apulaisprofessori ja vuodesta 1989 professori.

## Lähteet
Flaggberget

**Flaggberget** on Siuntiossa Uudellamaalla sijaitseva kukkula. Kukkula on tunnettu sen päällä sijaitsevista neljästä pronssikautisesta hautaröykkiöstä eli hiidenkiukaasta. Lisäksi siuntiolaiset ovat ennen polttaneet Flaggbergetin huipulla helluntai- ja juhannuskokkoja. Näihin rientoihin osallistui myös aikanaan Aleksis Kivi asuessaan Siuntiossa.

Flaggbergetin haudat on lain suojaama kiinteä muinaisjäännös.

## Hautaröykkiöt
Flaggbergetin huipulla sijaitsee neljä pronssikautista hautaröykkiötä kahdessa eri rykelmässä. Eteläisin hautaröykkiö sijaitsee noin 60 metrin korkeudessa. Röykkiö on osin hajotettu, ja sen mitat ovat 11 x 9 x 0,5 metriä. Toinen hautaröykkiö sijaitsee ensimmäisestä röykkiöstä noin 30 metriä luoteeseen hieman matalamman äkkijyrkän kallion reunalla. Hautaröykkiötä on hajotettu pahoin. Vuoden 2002 inventoinnin mukaan sen mitat olivat 2 x 2,5 metriä, ja muodoltaan se oli epämääräinen.

Näistä haudoista noin 200 metriä koilliseen noin 75 metrin korkeudessa sijaitsee kaksi osittain tuhoutunutta hautaröykkiötä. Hautojen halkaisija on noin 6 metriä.

Flaggbergetillä kerrotaan myös olevan niin kutsuttu keijukaisten luola kivien peitossa. Luolasta on löydetty mahdollinen kivinen hioin, mutta sitä ei enää löytynyt inventoinnissa vuonna 1984.

## Katso myös

* Krejansberget
* Skällberget
* Borgberget
* Fjällbacka

## Lähteet
Ingmar Björkman

**Ingmar Björkman** (15. elokuuta 1959) on suomalainen professori. Hän on kauppatieteen tohtori ja oli Aalto-yliopiston kauppakorkeakoulun dekaani 2012–2019 ja kansainvälisen yritystoiminnan professori.

Björkman vietti lapsuutensa Norjassa. Opiskeltuaan osaksi Stanfordin yliopistossa hän valmistui filosofian tohtoriksi Hanken Svenska handelshögskolanista. Hän oli ennen Aalto-yliopistoon siirtymistä johtamisen ja organisaation professorina Hankenissa, jossa hän toimi tutkimuksen ja kansainvälistämisen dekaanina 2005–2007 ja johti johtamisen ja organisoinnin tiedekuntaa 1998–2011. Hän opetti useissa kauppakorkeakouluissa Euroopassa ja Aasiassa ja sai opettamisen palkintoja Hankenista, Fudanin yliopistosta Shanghaista ja Inseadista Singaporesta. Björkmanin päätutkimusala on kansainvälinen johtaminen, ja erityisenä huomionkohteena hänellä ovat monikansallisten yritysten ihmisjohtamisen kysymykset.

## Lähteet
Lars Björne

**Lars Björne** (s. 16. joulukuuta 1944 Turku) on suomalainen professori. Hän on oikeustieteen tohtori ja Turun yliopiston roomalaisen oikeuden ja oikeushistorian emeritusprofessori.

Björne oli 1970–1976 assistenttina Åbo Akademissa. Hänet nimettiin 1979 roomalaisen oikeuden ja oikeushistorian professoriksi Turun yliopistoon. Hän on työssään käsitellyt erityisesti yksityisoikeuden ja oikeustieteen systematiikan historiaa sekä uuden ajan eurooppalaista oikeushistoriaa. Hänen väitöskirjansa aiheena olivat Turun hovioikeuden poliittiset oikeudenkäynnit maailmansotien välisenä aikana. Muita hänen töitään ovat *Deutsche Rechtssysteme im 18. und 19. Jahrhundert* (1984) ja *Den nordiska rättsvetenskapens historia* I–II (1995–1998).

Björne sai Suomen Tiedeseuran palkinnon vuonna 2001, Suomalaisen Lakimiesyhdistyksen Allan Serlachius-Särkilahti -palkinnon vuonna 2003 ja Lundin yliopiston kunniatohtorin arvon samana vuonna.

## Lähteet
Erik Westberg

**Erik Westberg** (s. 1956 Tukholma) on ruotsalainen kuoronjohtaja.

Westberg opiskeli kuoronjohtoa Eric Ericsonin johdolla Tukholman kuninkaallisessa musiikkikorkeakoulussa, jossa hän suoritti 1976–1987 musiikinopettajan, kuoropedagogin, yhtyeenjohtajan ja kapellimestarin koulutusta. Westberg on johtanut muun muassa KFUM-kören i Stockholmia ja Oslon filharmonista kuoroa sekä vieraillut Ruotsin radiokuoron kuoronjohtajana. Kansainvälisesti hänet on palkattu johtamaan vierailijana Pro Coro Canadaa, Espanjan kansalliskuoroa ja São Paulon osavaltion sinfoniaorkesterin kuoroa. Vuonna 1997 Westbergillä oli Wollongongin yliopiston taiteilijaresidenssi Australiassa.

Vuosituhannen vaihteessa Westberg käynnisti projektin Körsång för fred och rättvisa, johon osallistui 8&nbsp;000 kuorolaulajaa 56:ssa maassa. Sen tapahtumaa seurasi yli 500 miljoonaa television katselijaa. Westberg perusti myös Barents körcentrumin, jonka vihki käyttöön vuonna 2003 kulttuuriministeri Marita Ulvskog. Keskukseen kytkeytyivät kuorot Barents kammarkör ja Barents vokalensemble. Vuonna 2018 Westberg pääsi taiteelliseksi johtajaksi ja kuoronjohtajaksi Sveriges Ungdomsköriin (Ruotsin nuorisokuoro). Hän on perustanut Piitimen Musikhögskolans Kammarkörin (Musiikkiakatemian kamarikuoron) vuonna 1990; kuoroon kuuluu laulajia Luulajan teknillisen yliopiston musiikkiakatemian opetusohjelmista ja Framnäs folkhögskolasta. Vuonna 1993 perustettiin Westbergin johtama Erik Westbergs Vokalensemble. Näiden kahden kuoron kanssa Westberg on tehnyt kaikkiaan kymmeniä CD-julkaisuja ja kansainvälisiä kiertueita.

Westberg pääsi vuonna 2003 kuoronjohdon ja kuorolaulun professoriksi Luulajan teknillisen yliopiston musiikkiakatemiaan. Hän on saanut monia palkintoja, kuten Johannes Norrby -mitalin (1993), Föreningen Sveriges Körledaren Vuoden kuoronjohtajan tunnustuksen (1999) ja Norrbottenin maakuntavaltuuston Kunnia- ja ansiostipendin (2016). Vuonna 1992 Westberg sai ensimmäisenä kuoronjohtaja Ruotsin kuninkaallisen musiikkiakatemian kapellimestaristipendin. Vuonna 2006 hänelle myönnettiin merkittävistä panoksista ruotsalaiseen musiikkielämään Hans Majestät Konungens medalj luokassa *8:e storleken med Serafimerordens band*. Vuonna 2008 hän tuli valituksi Ruotsin kuninkaallisen musiikkiakatemian jäseneksi. Westberg sai myös STINT-stipendin pedagogisista ansioistaan ja toimi Connecticutin Wesleyan Universityssa syksyllä 2009.

## Lähteet
Lasten Eurovision laulukilpailu 2023

**Lasten Eurovision laulukilpailu 2023** oli 21:s Lasten Eurovision laulukilpailu. Kilpailu järjestettiin 26. marraskuuta 2023 Nizzassa, Ranskassa. Lasten Euroviisut järjestettiin Ranskassa toista kertaa; aiemmin maa isännöi kilpailua vuonna .

EBU tiedotti 29. elokuuta 2023, että kilpailuun osallistuu 16 maata.  osallistui kilpailuun ensimmäistä kertaa.  palasi kilpailuun vuoden tauon jälkeen.  ja  puolestaan vetäytyivät kilpailusta.

Kilpailun voitti Ranskan Zoé Clauzure kappaleella "Cœur"

## Tapahtumapaikka

Lissandron voiton jälkeen vuonna  vuoden 2023 kilpailu järjestettiin Ranskassa. Tämä oli toinen kerta, kun Ranska isännöi Lasten Euroviisuja.

Ranskan voiton jälkeen Ranskan delegaation johtaja Alexandra Redde-Amiel ja France Télévisionsin pääjohtaja Delphine Ernotte kertoivat, että maa haluaa isännöidä kilpailun vuonna 2023. Toisin kuin Eurovision laulukilpailussa, voittajamaa ei saa automaattisesti oikeuksia seuraavan kilpailun isännöintiin. Vuodesta  lähtien jokaisen kilpailun on kuitenkin isännöinyt edellisen vuoden voittajamaa.

EBU ja France Télévisions ilmoittivat 3. huhtikuuta 2023, että kilpailu järjestetään Nizzassa. Tapahtumapaikkana toimii Palais Nikaïa.

## Formaatti
### Graafinen ilme
Vuoden 2023 kilpailu oli ensimmäinen Lasten Eurovision laulukilpailu, jonka logossa on Eurovision-sydän, jota on käytetty aikuisten kilpailussa. Päivitys paljastettiin isäntäkaupungin tiedotteen yhteydessä. Kilpailun tunnus "Heroes" () julkistettiin 10. toukokuuta 2023.

## Osallistujamaat
16 maata osallistui vuoden 2023 kilpailuun.

## Muut maat
*  – Kazakstanin yleisradioyhtiö Habar ilmoitti kesäkuussa, ettei maa osallistu vuoden 2023 kilpailuun.
Seuraavat maat ovat osallistuneet ennen, mutta eivät osallistu vuonna 2023:

* 
* 
* 
* 
* 
* 
* 
* 
* 
* 
* 
* 


## Lähteet
Hasse Aro

**Hasse Aro** (oik. *Hans-Göran Aro*; s. 8. syyskuuta 1957 Södertälje) on ruotsinsuomalainen toimittaja ja juontaja. Hänet tunnetaan erityisesti *Efterlyst*-rikosohjelmasta, jota hän on juontanut vuosina 1991–2014 sekä uudelleen vuodesta 2018.
## Yksityiselämä
Hasse Aron vanhemmat olivat suomalaisia ja hän varttui Tumbassa. Aro ei omien sanojensa mukaan puhu kovin hyvää suomea. 

Hasse Aro on naimisissa ja hänellä on viisi lasta.

## Lähteet

## Aiheesta muualla
Kai Haanpää

**Kai Haanpää** (s. 11. helmikuuta 1964) on suomalainen entinen jalkapalloilija. Hän edusti urallaan Musan Salamaa ja FC Kuusysiä.

## Saavutukset
*Suomen mestaruus 1989
*SM-hopeaa 1990

## Lähteet
Tvorchi

**Tvorchi** on ukrainalainen yhtye, joka perustettiin vuonna 2018. Ryhmään kuuluvat tuottaja Andri Hutsyljak ja laulaja Jeffery Augustus Kenny. Yhtye edusti Ukrainaa vuoden 2023 Eurovision laulukilpailussa kappaleella ”Heart of Steel”.

## Diskografia
### Studioalbumit
* *The Parts* (2018)
* *Disco Lights* (2019)
**13 Waves* (2020)
**Road* (2021)

### Singlet
* "Slow" (2017)
* "You" (2017)
* "#не_танцюю" (2019)
* "Bonfire" (2020)
* "Мова тіла" (2020)
* "Living My Life" (2020)
* "Like It Like That" (2020)
* "Віч-на-віч" (2021)
* "Falling" (2021)
* "Heart of Steel" (2022)

## Lähteet
Max Zenger

**Max Zenger** (s. 1988) on suomalainen jazzmusiikin saksofonisti ja säveltäjä. Hän on tulkinnut sekä perinteistä että kokeellisempaa jazzia.

Zenger valmistui Sibelius-Akatemiasta vuonna 2018. Hän on toiminut omissa yhtyeissään, kuten Maxxxtet- ja Max Zenger Globus -kokoonpanoissa. Hän on lisäksi osallistunut muun muassa solistina UMO feat Max Zenger: West Coast Jazz -nimisen projektin konserttisarjaan. Teemu Åkerblomin kvartetissa Zenger on soittanut saksofonin lisäksi huilua. Vuonna 2017 Zenger sai Pori Jazzissa "nousevan kyvyn" palkinnon ja vuonna 2018 Turku Jazzin "vuoden artistin" tunnustuksen. Hän on julkaissut useita levytyksiä, jotka sisältävät hänen soittoaan ja omia sävellyksiään.

## Lähteet
Pauxy Gentil-Nunes

**Pauxy Gentil-Nunes** (s. 3. heinäkuuta 1963 Rio de Janeiro) on brasilialainen säveltäjä ja huilisti.

Gentil-Nunes opiskeli huilunsoittoa Lenir Siqueiran johdolla. Celso Woltzenlogelin johdolla hän valmistui huilunsoitossa Rio de Janeiron liittovaltionyliopistosta (UFRJ) vuonna 1985. Vuonna 1993 hän sai maisterinarvon sävellyksessä samasta yliopistosta Marisa Rezenden johdolla. Gentil-Nunes väitteli vuonna 2009 tohtoriksi Rio de Janeiron osavaltion liittovaltionyliopistosta (UNIRIO) musiikin kielessä ja rakenteessa Carole Gubernikoffin johdolla. Hänestä tuli Abstrai Ensemblen jäsen vuonna 2011, ja vuonna 2012 hän oli sen residenssisäveltäjänä Rio de Janeiron osavaltion kulttuuriministeriön tuella. Vuonna 2012 Gentil-Nunes oli myös Prelúdio 21 -hankkeen vierailevana säveltäjänä, ja hän on myöhemmin jatkanut toimintaansa ryhmässä. Fundação Nacional de Artes (FUNARTE) on tilannut Gentil-Nunesilta teoksia Brasilialaisen nykymusiikin biennaaliin vuosina 2013 ja 2015. Milanon maailmannäyttelyyn 2015 Gentil-Nunes osallistui säveltäjänä ja panelistina.

Gentil-Nunesin teoksia on esitetty ja levytetty sekä Brasiliassa että kansainvälisesti. Levytyksiä ovat tehneet muiden muassa Brasilian sinfoniaorkesteri ja Trio Paineiras. Gentil-Nunes perusti MusMat-tutkimusryhmän, joka on keskittynyt matemaattisten mallien soveltamiseen sävellyksessä. Hän oli siinä jäsenenä vuosina 2013–2020. Hän on työskennellyt harmonian, analyysin ja sävellyksen professorina Rio de Janeiron liittovaltionyliopiston musiikkikoulussa.

## Lähteet
Håkan Eriksson

**Håkan Eriksson** -nimisiä henkilöitä ovat:
* Håkan Eriksson (s. 1956), ruotsalainen jääkiekkoilija
* Håkan Eriksson (s. 1961), ruotsalainen suunnistaja.
Josh Dasilva

**Pelenda Joshua Tunga Dasilva** (s. 23. lokakuuta 1998 Ilford) on englantilainen jalkapalloilija. Hänen pelipaikkansa on keskikentän keskustassa. Hän edusti viimeksi Englannin Valioliigassa pelaavaa Brentfordia.

Dasilva on Arsenalin akatemian kasvattama pelaaja, mutta pelasi Arsenalin edustusjoukkueessa vain kolme liigacupin ottelua kaudella 2017–2018. Arsenal purki hänen sopimuksensa kesäkuun lopussa 2018 ja tämän jälkeen hän teki sopimuksen Brentfordin kanssa. Hänen sopimuksensa Brentfordin kanssa ulottuu kesäkuun loppuun 2024. Dasilva pelasi kausina 2018–2021 Englannin mestaruussarjassa 89 ottelua ja teki niissä 16 maalia, joista kymmenen kaudella 2019–2020. Kauden 2020–2021 liigacupissa hän teki kaksi maalia, joista jälkimmäinen oli 1–0-voittomaali puolivälieräottelussa Newcastlea vastaan. Dasilva pelasi kolme nousukarsintaottelua keväällä 2020 mutta oli loukkaantumisen vuoksi poissa keväällä 2021 yli kymmenestä mestaruussarjaottelusta ja nousukarsinnasta, jonka voittamalla Brentford nousi Valioliigaan. Kaudella 2021–2022 Dasilva oli edelleen loukkaantumisen vuoksi sivussa helmikuun alkuun saakka ja pelasi loppukauden aikana Valioliigassa yhdeksän ottelua, joista kaksi avauskokoonpanossa; jälkimmäinen avauskokoonpanon ottelu päättyi suoraan ulosajoon jo 11. minuutilla. Kaudella 2022–2023 hän pelasi Valioliigassa 36 ottelua, joista 14 ottelua avauskokoonpanossa. Hän teki kauden aikana neljä maalia: elokuussa Leicesteriä ja Manchester Unitedia vastaan, joulukuussa West Hamia vastaan ja huhtikuussa Nottinghamia vastaan. Kaudella 2023–2024 hän kärsi hamstring-, nilkka- ja polvivammoista ja tuli vain kolmessa valioliigaottelussa vaihdosta kentälle. Polvivamma piti hänet kentiltä sivussa myös koko seuraavan kauden. Hänen sopimuksensa Brentfordin kanssa päättyi kesällä 2025.

Dasilva on pelannut Englannin alle 19-, alle 20- ja alle 21-vuotiaiden maajoukkueissa. Hän voitti alle 19-vuotiaiden Euroopan-mestaruuden 2017. Lopputurnauksessa hän tuli vaihdosta kentälle kolmessa ottelussa.

## Lähteet
Max Zenger (säveltäjä)

**Max Zenger** (2. helmikuuta 1837 München – 16. marraskuuta 1911 München) oli saksalainen säveltäjä, kapellimestari ja musiikkikirjailija.

Zenger omaksui teokseensa *Wieland der Schmied* (1880/94) vaikutteita Richard Wagnerilta johtoaiheiden ja ison orkesterin käytön sekä musiikillisen jatkuvuuden muodossa. Zengerin tuotannon joukossa ovat myös muiden muassa kuoro- ja orkesteriteos *Salve regina*, yksinlaulut, kamarimusiikkia, oratorio *Kain*, ooppera *Ruy Blas* ja balettiooppera *Die Foscari*. Zenger kirjoitti teoksen *Geschichte der Münchener Oper*.

## Lähteet

## Aiheesta muualla
* IMSLP: nuotteja
Lars Melin

**Lars Melin** (s. 18. heinäkuuta 1939) on ruotsalainen kielitieteilijä ja kirjailija. Hän on ruotsin kielen apulaisprofessori Tukholman yliopistossa. Hänen erikoisalaansa on kokeellinen kielentutkimus, joka keskittyy ymmärrettävyyteen, retoriikkaan ja kieleen vuorovaikutuksessa graafisen muodon ja kuvan kanssa. Hän on kirjoittanut sekä tieteellisiä että populaaritieteellisiä teoksia, osan niistä yhdessä poikansa Martin Melinin (kuollut 2021) kanssa. Lars Melinin erikoisalaa on kokeellinen kielentutkimus, jossa hyödynnetään kuvia. Hän on usein esiintynyt ruotsin kielen asiantuntijana maansa radio- ja televisio-ohjelmissa. Hän on merkittävä kielitieteen kansantajuistaja.

Melin palkittiin Ruotsin akatemian Karin Gierow -palkinnolla vuonna 2015.

Melin on arvostellut naapurimaiden kielipolitiikkaa puoltaen näiden maiden omaa väestöä. Hän on kritisoinut ruotsin kielen pakollista opetusta Suomessa ja sitä, että Norjassa pakonomaisesti yritetään pitää yllä saman kielen kahta kirjakieltä. Melinin mukaan valtaosa suomalaisista ei tarvitse ruotsin kielen taitoa ja ruotsin pakollinen opetus Suomessa tekee selkkauksen pysyväksi, samoin Norjassa saman kielen kahden kirjakielen pakonomainen ylläpitpo. Tulokset niin sanotusta pakkoruotsista ovat hänen mukaansa samaa luokkaa kuin tulokset venäjän pakollisesta opetuksesta entisissä neuvostosiirtomaissa.

## Teoksia
### Tieteellisiä teoksia
* 
* 
* 

### Populaaritieteellisiä kirjoja
* 
* 
* 
* 
* 
* 

## Lähteet
Doris Hovimaa

**Doris Therese Hovimaa** (alk. *Holander*; 27. joulukuuta 1918 Vaasa – 9. marraskuuta 1948 Turku) oli suomalainen oopperalaulaja, joka oli äänialaltaan altto.

Hovimaa opiskeli Tyyne Hasen ja Lahja Lingon johdolla. Hän esiintyi vuodesta 1944 lähtien Suomalaisessa Oopperassa (sittemmin Suomen Kansallisooppera ja -baletti). Hän teki myös esiintymisiä musiikkielokuvissa. Hovimaa esiintyi ensimmäisen kerran Suomalaisessa Oopperassa Ulrikan roolissa Giuseppe Verdin oopperassa *[[Naamiohuvit]]* 26. maaliskuuta 1944. Hänellä oli siellä rooleja myös muun muassa *[[Taikahuilu]]ssa* (Mozart), *[[Tannhäuser]]issa* (Wagner), *[[Joutsenlampi]]*-baletissa (Tšaikovski), *[[Jevgeni Onegin (ooppera)|Jevgeni Oneginissa]]* (Tšaikovski), *[[Patarouva]]ssa* (Tšaikovski), *[[Boris Godunov (ooppera)|Boris Godunovissa]]* (Mussorgski), *[[Madama Butterfly]]ssa* (Puccini) ja *[[Cavalleria rusticana]]ssa* (Mascagni). Hovimaa esiintyi Leevi Madetojan *[[Juha (Madetojan ooppera)|Juhan]]* esityksessä säveltäjän kuusikymmenvuotisjuhlanäytännössä ja teki vuosina 1947–1948 seitsemän esiintymistä Georges Bizet'n *[[Carmen]]in* nimiroolissa.

Viimeisen esiintymisensä Suomalaisessa Oopperassa Hovimaa teki 7. marraskuuta 1948 Prinssi Orloffskyn roolissa Johann Strauss nuoremman operetissa *[[Lepakko (operetti)|Lepakko]]*.

Hovimaa vaipui lattialle konserttilavalla ollessaan esittämässä viimeisiä numeroita Väinö Pesolan sävellystä *Metsällä* Turun sinfoniaorkesterin konsertissa Turussa tajuihinsa enää tulematta. Kuolinsyynä oli aivoverenvuoto. Hovimaa on haudattu Helsingissä Hietaniemen hautausmaalle.

## Lähteet

## Aiheesta muualla
*
S/y Toveri

**S/y Toveri** on vuonna 1946 perustetun joutsenolaisen meripartiolippukunnan Joutsenon Nuotioveljet ry:n omistama kahvelikuunari, jota käytetään lippukunnan koulutusaluksena.

## Historia
**Toveri** on rakennettu 1934 Viipurissa Käärmekallion telakalla teräskaariseksi puulaivaksi. Talvella 1949-50 alus uusittiin Mustolan telakalla ja runko tehtiin teräksestä.

Alus toimi Saimaalla Hackman & Co:n puutavaran niputusyksikössä höyryalus Niputtajan parina. Tuolloin aluksen oikea nimi olikin "Niputtajan Toveri". Koska Toverissa ei ollut omaa konetta, se liikkui Niputtajan hinauksessa. Aluksen kannella oli niputuslaitteita ja kannen alla työporukan majoitustilat. Tukkinippujen teko päättyi Toverin osalta vuonna 1961, mistä alkaen alus makasi laiturissa.

Joutsenon Nuotioveljet osti Toverin keväällä 1976. Aluksi ei ollut selvää kuvaa siitä, millaisena lippukunta rupeaa alusta käyttämään. Syksyllä viriteltiin kannelle kolmen pienemmän purjeveneen mastot ja purjeet ja lähdettiin koepurjehdukselle. Kokeilun perusteella päätettiin tehdä Toverista purjelaiva.

Aluksen suunnittelu ja rakentaminen ovat edenneet rinnakkain, omin voimin ja lippukunnan muun toiminnan ohella. Entistä Toverissa on vain rautainen runko, sekin pienin muutoksin. Omin purjein laiva liikkui ensimmäisen kerran elokuussa 1978. Moottori alukseen asennettiin kesällä 1980. Sisätilat saatiin rakennettua 1982. Tämän jälkeen rakentelu on ollut pienempien yksityiskohtien kehittelyä ja huoltotöitä, suuriakin.

Kesällä 2008 Toveri osallistui Sauvossa järjestetylle meripartioleirille Satahanka XI:lle.

2010-luvulla alusta on peruskorjattu. Aluksen runko hiekkapuhallettiin ja maalattiin, sekä sähköjärjestelmä peruskorjattiin keväällä 2015. Vuonna 2016 aluksen mastot uusittiin sekä moottori peruskorjattiin.

Kesällä 2018 Toveri kävi viimeksi merellä jossa se osallistui Loviisan Rönnäsissä järjestetylle kansainväliselle meripartioleirille Satahanka XIII:lle.

## Lähteet

## Aiheesta muualla

* https://fi.scoutwiki.org/Joutsenon_Nuotioveljet/Toveri
* https://nuotioveljet.com/meripartio/
Osmo Huumonen

**Osmo Aarne Huumonen** (20. helmikuuta 1931 Oulu – 30. tammikuuta 2003 Joroinen) oli suomalainen yritysjohtaja, joka sai kauppaneuvoksen arvonimen. 

Huumosen vanhemmat olivat tekninen johtaja Aarne Alfred Huumonen ja Alli Elisabet Mehtälä ja puoliso vuodesta 1956 lehtori Raija Liisa Helinä Nikunen. Huumonen tuli ylioppilaaksi Lahden yhteiskoulusta 1950 ja valmistui ensin Lahden kauppaopistosta 1951 ja sitten Helsingin yliopistosta maatalous- ja metsätieteiden kandidaatiksi 1956. Hän oli Valtion maitotalouskoelaitoksen voinvalmistuksen va. assistentti 1956–1957, Valtion maitotalousopiston voinvalmistuksen opettaja 1956–1957, Savo-Karjalan meijeriliiton tekninen- ja talousneuvoja Mikkelissä 1957–1959 ja Varkauden seudun Osuusmeijerin toimitusjohtaja 1959–1972 ja 1976–1991 sekä hallituksen jäsen 1959–1991. Huumonen oli myös Yhdistyneiden kansakuntien elintarvike- ja maatalousjärjestö FAO:n asiantuntija meijeriekonomistina Roomassa 1973–1976, ryhmän johtaja ja meijeriekonomian asiantuntija kansainvälisessä meijerien kehitysohjelmassa 1983 sekä asiantuntija kansainvälisissä kehitysyhteistyöprojekteissa 1977–1978 ja 1980. Hänellä oli myös useita kotimaisia asiantuntija- ja luottamustehtäviä. Sotilasarvoltaan Huumonen oli reservin yliluutnantti (1985). Hän sai kauppaneuvoksen arvonimen 1987.

## Lähteet
Huumonen

**Huumonen** on muun muassa seuraavien suomalaisten henkilöiden sukunimi:

* Ari Huumonen (1956–2013), kiekonheittäjä
* M. E. Huumonen (1884–1945), opettaja ja rehtori
* Osmo Huumonen (1931–2003), yritysjohtaja, kauppaneuvos
* Tuukka Huumonen (s. 1990), jääkiekkomaalivahti.
Silvo Ahtiainen

**Silvo Aarni Ahtiainen** (4. kesäkuuta 1935 Jääski – 8. marraskuuta 1996 Marbella Espanja) oli suomalainen yritysjohtaja, joka sai kauppaneuvoksen arvonimen. 

Ahtiaisen vanhemmat olivat maanviljelijä Viljo Ahtiainen ja emäntä Hilja Sievinen ja puoliso vuodesta 1963 Raili Sinikka Nykänen. Ahtiainen kävi Savitaipaleen keskikoulun 1952 ja valmistui merkonomiksi Lappeenrannan kauppaoppilaitoksesta 1956. Hän suoritti myös useita liikkeenjohdon kursseja. Ahtiainen oli Savitaipaleen Osuuskaupan myyjä 1955, kenttäkoulutuksessa Mäntyharjun Osuuskaupassa 1957–1958 ja SOK:n Mikkelin konttorissa 1958–1959, SOK:n Mikkelin konttorin luottotarkastaja 1959, säästökassa- ja apulaisluottotarkastaja Oulun konttorissa 1959–1960 ja Mikkelin konttorissa 1960–1961, pääkonttorin tarkastusosaston tarkastaja 1961–1964 ja tavaratalo-osaston tarkastaja 1964–1967, Sokos-tavaratalon johtaja Kemissä 1967–1969, Osuuskauppa Pohjanseudun toimitusjohtaja ja hallituksen puheenjohtaja 1970–1976, Osuuskauppa Ympyrän toimitusjohtaja ja hallituksen puheenjohtaja Haminassa 1976–1983 ja Osuuskauppa Ympäristön toimitusjohtaja ja hallituksen puheenjohtaja Kouvolassa 1983–1994. Ahtiaisella oli myös useita luottamustehtäviä. Sotilasarvoiltaan hän oli reservin vänrikki. Ahtiainen sai kauppaneuvoksen arvonimen 1988. 

## Lähteet
Ahtiainen

**Ahtiainen** on muun muassa seuraavien suomalaisten henkilöiden sukunimi:

* Antti Ahtiainen (1895–1938), jääkäriluutnantti
* Eino Ahtiainen (1920–1958), murhamies
* Jenni Ahtiainen (s. 1976), koru- ja vaatesuunnittelija
* Niina Ahtiainen (s. 1997), beach volley -ammattilainen
* Silvo Ahtiainen (1935–1996), yritysjohtaja, kauppaneuvos
* Versace Henrik (oik. *Janne Ahtiainen*, s. 1996), rap- ja punk-artisti.